కన్నియాకుమారిలో నలుగురి మృతి..చెన్నైలో స్తంభించిన జనజీవనం కేరళ సమీపంలో ‘ఒఖీ’..అయ్యప్ప భక్తులకు తిప్పలుచెన్నై, నవంబరు 30(ఆంధ్రజ్యోతి): ‘ఒఖీ’ తుఫాను తమిళనాడును అతలాకుతలం చేస్తోంది. రాష్ట్ర వ్యాప్తంగా భారీ వర్షాలు కురుస్తున్నాయి. కన్నియాకుమారి జిల్లాలో బుధవారం రాత్రి నుంచి గురువారం వేకువజాము వరకు కుండపోతగా వర్షం కురిసింది. దీంతో జనజీవనం స్తంభించింది. జిల్లాలో వర్ష బీభత్సానికి నలుగురు మృతి చెందారు. జిల్లా మొత్తం విద్యుత్ సరఫరాను నిలిపేశారు. కన్నియాకుమారి నుంచి బయలుదేరే అన్ని ఎక్స్ప్రెస్ రైళ్లను రద్దు చేశారు. గురు, శుక్రవారాల్లో విద్యా సంస్థలకు సెలవు ప్రకటించారు. కుండపోత వర్షాలకు చెన్నై నగరంలో జనజీవనం స్తంభించింది. తిరువళ్లూరు, కాంచీపురం జిల్లాల్లోనూ భారీ వర్షాలు కురిశాయి. 2004 నుంచి గతేడాది వరకూ తమిళనాట డిసెంబరులో ఏదో ఒక విపత్తు వచ్చిపడుతూనే వుంది. దీంతో ఈసారి ఏం జరుగుతుందోనని ప్రజలు బిక్కుబిక్కుమంటున్నారు. ‘ఒఖీ’ పశ్చిమ వాయవ్యంగా పయనించి గురువారం మధ్యాహ్నానికి కేరళ తీరానికి సమీపంలో కేంద్రీకృతమై ఉంది. ఇది వచ్చే 24గంటల్లో పశ్చిమ వాయవ్యంగా లక్షద్వీప్ దీవుల దిశగా పయనించి తీవ్ర తుఫానుగా మారనుంది. శబరిమలై వెళ్లే యాత్రికులు అప్రమత్తంగా ఉండాలని వాతావరణ శాఖ తెలిపింది. తిరుమలలో కుండపోతజోరువానకు తోడు దట్టమైన పొగమంచు తిరుమల కొండను కప్పేయడంతో గురువారం భక్తులు తీవ్ర ఇబ్బందులు ఎదుర్కొన్నారు. వేకువజాము నుంచి రాత్రి వరకు 26మిల్లీమీటర్ల వర్షపాతం నమోదైంది. సహస్ర దీపాలంకరణసేవను వైభవోత్సవ మంటపంలో నిర్వహించారు. పలుచోట్ల చెట్లకొమ్మలు విరిగిపడ్డాయి. కొండపై చలి తీవ్రత పెరిగింది. భక్తులు గదులకే పరిమితమయ్యారు.
kanniyaakumaarilo naluguri mruti..chennailo stambhinchina janajeevanam kerala sameepamlo ‘okhee’..ayyappa bhaktulaku tippaluchennai, navambaru 30(aandhrajyoti): ‘okhee’ tuphaanu tamilanaadunu atalaakutalam chestondi. rashtra vyaaptamgaa bhari varshaalu kurustunnayi. kanniyakumari jillaalo budhavaaram raatri nunchi guruvaram vekuvajaamu varaku kundapotagaa varsham kurisindi. deentho janajeevanam stambhinchindi. jillaalo varsha beebhatsaaniki naluguru mruti chendaaru. jilla mottam vidyut sarafaraanu nilipesaaru. kanniyakumari nunchi bayaludere anni express raillanu raddu chesaru. guru, sukravaaraallo vidya samsthalaku selavu prakatinchaaru. kundapota varshaalaku chennai nagaramlo janajeevanam stambhinchindi. tiruvalluru, kanchipuram jillaalloonuu bhari varshaalu kurisai. 2004 nunchi gatedadi varakuu tamilanaata decemberulo edho oka vipattu vachipadutune vundi. deentho eesaari yem jarugutundonani prajalu bikkubikkumantunna. ‘okhee’ paschima vaayavyamgaa payaninchi guruvaram madhyaahnaaniki kerala teeraaniki sameepamlo kendreekrutamai undi. idhi vache 24gantallo paschima vaayavyamgaa lakshadweep deevula disagaa payaninchi teevra tuphaanugaa maaranundi. sabarimalai velle yaatrikulu apramattamgaa undaalani vaataavarana saakha telipindi. tirumalalo kundapotajoruvanaku thodu dattamaina pogamanchu tirumala kondanu kappeyadamtho guruvaram bhaktulu teevra ibbandulu edurkonnaru. vekuvajaamu nunchi raatri varaku 26milleemeetarla varshapaatam namodaindi. sahasra deepaalankaranasevanu vaibhavotsava mantapamlo nirvahinchaaru. paluchotla chetlakommalu virigipaddaayi. kondapai chali teevrata perigindi. bhaktulu gadulake parimitamayyaaru.